Մյուզիք-հոլ (Սանկտ Պետերբուրգ)

**Մյուզիք-հոլ** (), ռուսական պետական թատրոն Սանկտ Պետերբուրգ քաղաքում, ՌԴ։ Հիմնադրվել է 1928 թվականին։

## Պատմություն
1928 թվականի դեկտեմբերի 5-ին Ժողովրդական տան շենքի օպերային դահլիճում բացվեց Լենինգրադի մյուզիք-հոլը՝ «20-րդ դարի հրաշքները կամ վերջին սուրհանդակը» ներկայացմամբ (ռեժիսոր՝ Դավիդ Գուտման)։ Թատրոնը լայն ճանաչում ստացավ Իսահակ Դունաևսկու և Լեոնիդ Ուտյոսովի «Թեա-ջազի» հետ համագործակցության շնորհիվ։

1929 թվականից Մյուզիք-հոլի երաժշտական ղեկավարն ու գլխավոր դիրիժորը դարձավ Ի․ Դունաևսկին։ Թատերախումբը պատրաստեց մի քանի էստրադային ծրագրեր, որտեղ ելույթ էին ունենում մենակատարներ Լեոնիդ Ուտյոսովը և Կլավդիա Շուլժենկոն։

Ներկայացումներում մասնակցում էին ռեժիսորներ Նիկոլայ Պետրովը, բեմանկարիչ Նիկոլայ Ակիմովը, կոմպոզիտոր Դմիտրի Շոստակովիչը («Պայմանականորեն սպանվածը», պրեմիերա՝ հոկտեմբերի 2, 1931):

1937 թվականին Լենինգրադի մյուզիք-հոլը փակվեց որպես բուրժուական արվեստի կրող։

1966 թվականին Լենինգրադում բացվեց թվով երկրորդ «Լենինգրադի մյուզիք-հոլը»։ Այն ստեղծվեց և սկսեց գործել գեղարվեստական ղեկավար Իլյա Ռախլինի ղեկավարությամբ։

1966-1988 թվականներին «Մյուզիք-հոլը» գործում էր Լենխորի անվան Մշակույթի պալատում, որտեղ թատրոնը բեմադրում էր իր բոլոր ներկայացումները։ 1970-ական թվականների վերջին Ժողովրդական տան նախկին Օպերային սրահը (որը տարբեր ժամանակներում զբաղեցրել են Կիրովի անվան թատրոնի, Երաժշտական կոմեդիայի թատրոնի մասնաճյուղերը, իսկ մինչև Մյուզիք-հոլին հանձնվելը՝ զբաղեցնում էին «Վելիկան» և Պլանետարի կինոթատրոնները) հանձնվեց վերածնված Մյուզիք-հոլին, սակայն միայն 1988 թվականին ընդունեց իր առաջին հանդիսատեսին։

1987 թվականի ապրիլին Ի․ Ռախլինը հիմնեց մանկական ստուդիա, որը մինչ այժմ գործում է թատրոնին կից։

2002-2004 թվականներին թատրոնը գլխավորում էր Ի․ Ռախլինի որդին՝ Լև Ռախլինը (թատրոնի բեմադրող ռեժիսորը 1996 թվականից)

## Մյուզիք-հոլն այժմ
2010 թվականից թատրոնը ղեկավարում է Եվգենի Կուլիկովը։ 2011 թվականի ապրիլին «Մյուզիք-հոլի» բեմին կայացավ «Գագարին» ներկայացման պրեմիերան։

Թատրոնում ադապտացվում են ինչպես ավանդական հեքիաթները (Մոխրոտիկ, Մաուգլի, Բրեմենյան երաժիշտներ), այնպես էլ ժամանակակից հեքիաթները․ 2007 թվականին Մյուզիք-հոլը հանդիսատեսին ներկայացրեց «Ջեկ-ճնճղուկը Հյուսիսային բևեռում» հեքիաթը՝ ըստ հանրահայտ «Կարիբյան ծովի ծովահենները»։ 2011 թվականի սկզբին թատրոնի փոքր բեմին սկսվեց «Կաբարե-վոյաժ» շոուի ցուցադրությունները, իսկ 2011 թվականի հոկտեմբերին կայացավ «Սպիտակ գիշերվա գունավոր երազները» շոու-ներկայացման պրեմիերան։

## Մյուզիք-հոլի թատերախումբ
* Իվան Օժոգին («Ոսկե դիմակ» մրցանակի դափնեկիր) 
* Անտոն Ավդեև
* Իրինա Սատյուկովա
* Միխայիլ Եվգրաֆով
* Եվգենի Իգնատիև
* Իլյա Բարինով
* Լի Ժույ
* Քսենիա Դզյուբա
* Վալերի Տերնովոյ
* Դարյա Կոտելնիկա
* Նատալյա Բուրտասովա
* Աննա Տոզիկ

## Խաղացանկ
### Մեծ բեմ
* Սպիտակ գիշերվա գունավոր երազները

### Փոքր բեմ
* «Կաբարե-վոյաժ»
* «Այրող ցանկություն»
* «Մի անգամ Իտալիայում»

#### Մանկական ներկայացումներ
* «Գագարին»
* «Ալադդին»
* «Բրեմենյան երաժիշտները»
* «Մոխրոտի ճշմարիտ պատմությունը»
* «Ջեկ-ճնճղուկը Հյուսիսային բևեռում»
* «Կարմրամորթների առաջնորդը»

## Ծանոթագրություններ

## Արտաքին հղումներ
* Թատրոնի պաշտոնական կայքը
* Լենինգրադի Մյուզիք-հոլը Կրկեսի և էստրադայի հանրագիտարանում
* Լենինգրադի Մյուզիք-հոլը Լենինգրադի մարզի արխիվում
* Լենինգրադի Մյուզիք-հոլըի նվագախումբը «Музыка с пластинок» կայքում 
* Լենինգրադի Մյուզիք-հոլի մասին պատմող «Семь счастливых нот» ֆիլմը (1981)
* Լ․ Ռախլինի հարցազրույցը, 2005 
* Լենինգրադի Մյուզիք-հոլի տարեդարձը, 1996
* Ի․ Ռախլինի հոբելյանին, ՆՏՎ, հոկտեմբերի 10, 2010
* Լենինգրադի Մյուզիք-հոլի տարեդարձը, 2010 

Կատեգորիա:Թատրոններ այբբենական կարգով
Կատեգորիա:Ռուսաստանի թատրոններ
Կատեգորիա:Սանկտ Պետերբուրգի թատրոններ